कलेक्टर चौधरी ने लोक समाधान शिविर में उपस्थित ग्रामीणों से राशनकार्ड में प्राप्त हो रहे खाद्यान्न, नामांकन-बटवारा के लंबित प्रकरणाों, रोजगार मूलक कार्यो सहित अन्य योजनाओं के क्रियान्वयन के संबंध में जानकारी ली। कलेक्टर ने गांव में स्कूल, आंगनबाड़ी और स्वास्थ्य सेवाओं के संबंध में ग्रामीणों से पूछा। चौधरी ने कहा कि प्रधानमंत्री आवास योजना के तहत प्रतीक्षा सूची में जिनके नाम शामिल है उनको आगामी अप्रैल माह तक स्वीकृत करा दिया जाएगा। सभी जरूरतमंदों को प्राथमिकता के आधार पर आवास मुहैया कराया जा रहा है।